CELEX: E2006C0226
Language: el
Date: 2006-07-19 00:00:00
Title: Απόφαση της Εποπτεύουσας Αρχής της ΕΖΕΣ αριθ. 226/06/COL, της 19ης Ιουλίου 2006 , για το χάρτη των ενισχυόμενων περιοχών και το επίπεδο της ενίσχυσης (Noρβηγία)

28.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/21
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 226/06/COL
   της 19ης Ιουλίου 2006
   για το χάρτη των ενισχυόμενων περιοχών και το επίπεδο της ενίσχυσης (Noρβηγία)
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ (1),
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (2), και ιδίως τα άρθρα 61 έως 63 και το συνημμένο σ’ αυτήν πρωτόκολλο 26,
   τη συμφωνία μεταξύ των χωρών της ΕΖΕΣ για την ίδρυση Εποπτεύουσας Αρχής και Δικαστηρίου (3), και ιδίως το συνημμένο σ’ αυτήν άρθρο 24,
   το άρθρο 1 παράγραφος 3 του μέρους Ι και το άρθρο 4 παράγραφος 3 του μέρους ΙΙ του πρωτοκόλλου 3 της συμφωνίας περί Εποπτείας και Δικαστηρίου,
   τις κατευθυντήριες γραμμές της Αρχής (4) για την εφαρμογή και ερμηνεία των άρθρων 61 και 62 της συμφωνίας ΕΟΧ και το κεφάλαιό 25.B σχετικά με τις «Εθνικές Ενισχύσεις Περιφερειακού Χαρακτήρα 2007-2013»,
   Εκτιμώντας τα ακόλουθα:
   I.   ΠΡΑΓΜΑΤΙΚΑ ΠΕΡΙΣΤΑΤΙΚΑ
   1.   Διαδικασία
   Με επιστολή της 12ης Ιουνίου 2006 από το Βασιλικό Υπουργείο Δημόσιας Διοίκησης και Μεταρρύθμισης, η οποία παραλήφθηκε και πρωτοκολλήθηκε από την Αρχή στις 12 Ιουνίου 2006 (αριθ. πρωτοκόλλου 377954), οι νορβηγικές αρχές κοινοποίησαν, σύμφωνα με το άρθρο 1 παράγραφος 3 του μέρους Ι του συνημμένου πρωτοκόλλου 3 στη συμφωνία εποπτείας και δικαστηρίου, ένα νέο χάρτη των ενισχυόμενων περιοχών και το επίπεδο της ενίσχυσης στη Νορβηγία προς εφαρμογή από την 1η Ιανουαρίου 2007 έως την 31η Δεκεμβρίου 2013.
   2.   Ιστορικό
   Με επιστολή της 6ης Απριλίου 2006 από την Αρχή προς τη Νορβηγική Αντιπροσωπεία στην Ευρωπαϊκή Ένωση (αριθ. πρωτοκόλλου 369211), οι νορβηγικές αρχές ενημερώθηκαν ότι η Αρχή θέσπισε νέες κατευθυντήριες γραμμές για τις εθνικές ενισχύσεις περιφερειακού χαρακτήρα για την περίοδο 2007-2013 υπό μορφή νέου κεφαλαίου 25.B των κατευθυντηρίων γραμμών για τις κρατικές ενισχύσεις.
   Επιπλέον, η Αρχή πρότεινε, δυνάμει του άρθρου 1 παράγραφος 1 του μέρους Ι του συνημμένου πρωτοκόλλου 3 στη συμφωνία Εποπτείας και Δικαστηρίου, οι νορβηγικές αρχές να αποδεχθούν τα κατάλληλα μέτρα που εκτίθενται στο κεφάλαιο 25.B.8 των κατευθυντηρίων γραμμών για τις κρατικές ενισχύσεις (5).
   Με επιστολή της 10ης Μαΐου 2006 από την αντιπροσωπεία της Νορβηγίας στην Ευρωπαϊκή Ένωση, που παραλήφθηκε και πρωτοκολλήθηκε από την Αρχή στις 11 Μαΐου 2006 (αριθ. πρωτοκόλλου 373737), οι νορβηγικές αρχές δέχθηκαν τα προτεινόμενα κατάλληλα μέτρα.
   Το νέο κεφάλαιο 25.B των κατευθυντηρίων γραμμών για τις κρατικές ενισχύσεις ορίζει ότι μπορεί να χορηγηθούν εθνικές ενισχύσεις για τις επενδύσεις για την προώθηση της οικονομικής ανάπτυξης ορισμένων μειονεκτικών περιοχών. Οι χώρες ΕΖΕΣ για να έχουν δικαίωμα να χορηγήσουν τέτοιες ενισχύσεις πρέπει να κοινοποιήσουν στην Αρχή ένα χάρτη επιδοτούμενων περιοχών που πρέπει να εγκριθεί από την Αρχή.
   Περιοχές με χαμηλή πυκνότητα πληθυσμού, που αρχικά ορίστηκαν ως περιοχές επιπέδου NUTS ΙΙΙ (6) με λιγότερο από 12,5 κατοίκους ανά τετραγωνικό χιλιόμετρο θα δικαιούνται να συμπεριληφθούν στο χάρτη. Ωστόσο, υπάρχει ένα περιθώριο για κάποια ελαστικότητα στον ορισμό των επιδοτούμενων περιοχών. Τμήματα των περιοχών επιπέδου ΙΙΙ NUTS μπορούν επίσης να συμπεριληφθούν εάν έχουν χαμηλή πληθυσμιακή πυκνότητα, εάν ο συνολικός πληθυσμός στις επιδοτούμενες περιοχές δεν αυξάνεται, και εάν αυτές οι περιοχές είναι όμορες με τις περιφέρειες επιπέδου NUTS ΙΙΙ που πληρούν το κριτήριο χαμηλής πυκνότητας του πληθυσμού.
   3.   Περιγραφή του προτεινόμενου χάρτη
   3.1.   Μεθοδολογία και κάλυψη: γεωγραφικές ενότητες
   Στη Νορβηγία, οι περιφέρειες επιπέδου NUTS ΙΙΙ αντιστοιχούν σε κομητείες και το επίπεδο NUTS V σε δήμους. Η Νορβηγία διαθέτει σήμερα 19 κομητείες και 431 δήμους (7).
   Η Νορβηγία έχει εννέα περιφέρειες επιπέδου NUTS ΙΙΙ με λιγότερο από 12,5 κατοίκους ανά τετραγωνικό χιλιόμετρο. Οι περιφέρειες αυτές είναι οι ακόλουθες κομητείες: Finnmark, Troms, Nordland, Nord-Trøndelag, Sogn og Fjordane, Hedmark, Oppland, Telemark και Aust-Agder.
   Οι τέσσερις περιφέρειες πλήρους επιπέδου NUTS ΙΙΙ Finnmark, Troms, Nordland και Sogn og Fjordane προτείνονται ως επιλέξιμες για εθνικές ενισχύσεις περιφερειακού χαρακτήρα.
   Μόνο ορισμένα τμήματα των άλλων πέντε κομητειών χαμηλής πληθυσμιακής πυκνότητας (Nord-Trøndelag, Hedmark, Oppland, Telemark και Aust-Agder) προτείνεται να συμπεριληφθούν στο χάρτη.
   Οι νορβηγικές αρχές θεωρούν ότι ο χάρτης ενισχύσεων περιφερειακού χαρακτήρα που βασίζεται αποκλειστικά στο επίπεδο NUTS ΙΙΙ δεν θα αντικατόπτριζε την πραγματική κατάσταση στη Νορβηγία όσον αφορά τις περιφερειακές προκλήσεις σχετικά με τον αραιό πληθυσμό, τις κλιματικές συνθήκες και τα οικονομικά μειονεκτήματα. Συνεπώς, οι νορβηγικές αρχές πρότειναν επί τη βάσει κανόνων ευελιξίας να αποκλείσουν από τις πέντε κομητείες χαμηλής πληθυσμιακής πυκνότητας τμήματα τα οποία δεν θεωρούνται ότι χρήζουν ενισχύσεων περιφερειακού χαρακτήρα και να συμπεριλάβουν «τμήματα NUTS III» που πληρούν το κριτήριο χαμηλής πληθυσμιακής πυκνότητας σε όμορες περιφέρειες NUTS III με υψηλότερη πληθυσμιακή πυκνότητα. Τούτο επιτρέπει στις νορβηγικές αρχές να αποκλείσουν «ισχυρούς» δήμους σε κομητείες που πληρούν το κριτήριο της χαμηλής πληθυσμιακής πυκνότητας και να συμπεριλάβουν «αδύναμους» δήμους σε κομητείες που δεν πληρούν αυτό το κριτήριο.
   Ο πίνακας 1 κατωτέρω δείχνει τις περιοχές που οι νορβηγικές αρχές απέκλεισαν από τις περιφέρειες επιπέδου NUTS ΙΙΙ που πληρούν το κριτήριο χαμηλής πληθυσμιακής πυκνότητας.
   Πίνακας 1
   
               Κομητεία
            
            
               Δήμοι
            
         
               Nord-Trøndelag
            
            
               Stjørdal, Levanger
            
         
               Aust-Agder
            
            
               Iveland, Birkenes, Froland, Lillesand, Arendal, Grimstad
            
         
               Telemark
            
            
               Bamble, Siljan, Skien, Porsgrunn
            
         
               Oppland
            
            
               Gran, Lunner, Jevnaker, Vestre Toten, Østre Toten, Gjøvik, Lillehammer, Øyer
            
         
               Hedmark
            
            
               Elverum, Sør-Odal, Nord-Odal, Stange, Løten, Ringsaker, Hamar
            
         Οι περιοχές που έχουν αποκλεισθεί έχουν συνολικό πληθυσμό 445 006 κατοίκων.
   Ο πίνακας 2 κατωτέρω δείχνει τις περιοχές σε κομητείες με περισσότερους από 12,5 κατοίκους ανά τετραγωνικό χιλιόμετρο που οι νορβηγικές αρχές συμπεριέλαβαν στο χάρτη ενισχύσεων περιφερειακού χαρακτήρα επί τη βάσει κανόνων ευελιξίας.
   Πίνακας 2
   
               Κομητεία
            
            
               Δήμοι
            
         
               Sør-Trøndelag
            
            
               Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne
            
         
               Møre og Romsdal
            
            
               Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Aukra, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Herøy, Sande, Vanylven, Kristiansund, Frei
            
         
               Hordaland
            
            
               Masfjorden, Fedje, Modalen, Vaksdal, Austevoll, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne
            
         
               Rogaland
            
            
               Vindafjord, Utsira, Kvitsøy, Finnøy, Sauda, Suldal, Hjelmeland, Lund, Sokndal
            
         
               Vest-Agder
            
            
               Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund
            
         
               Buskerud
            
            
               Nore og Uvdal, Rollag, Flesberg, Krødsherad, Sigdal, Hol, Ål, Hemsedal, Gol, Nes, Flå
            
         
               Østfold
            
            
               Rømskog, Marker, Aremark
            
         Οι συμπεριλαμβανόμενες περιοχές έχουν συνολικό πληθυσμό 374 739 και μέση πληθυσμιακή πυκνότητα 5,8 κατοίκων ανά τετραγωνικό χιλιόμετρο.
   Ο πίνακας 3 κατωτέρω δείχνει τον πληθυσμό και την πληθυσμιακή πυκνότητα σε όλες τις περιφέρειες επιπέδου NUTS ΙΙΙ/τμήματα NUTS ΙΙΙ που προτείνονται ως επιλέξιμες για ενισχύσεις περιφερειακού χαρακτήρα.
   Πίνακας 3
   
               Επίπεδο NUTS ΙΙΙ/Τμήματα του επιπέδου NUTS ΙΙΙ
            
            
               Πληθυσμός 2005
            
            
               Πληθυσμιακή πυκνότητα (σε km2)
            
         
               Østfold (8)
               
            
            
               5 331
            
            
               6,0
            
         
               Hedmark (9)
               
            
            
               71 875
            
            
               3,2
            
         
               Oppland (9)
               
            
            
               70 611
            
            
               3,3
            
         
               Buskerud (8)
               
            
            
               32 291
            
            
               3,1
            
         
               Telemark (9)
               
            
            
               65 680
            
            
               4,7
            
         
               Aust-Agder (9)
               
            
            
               25 826
            
            
               3,8
            
         
               Vest-Agder (8)
               
            
            
               31 942
            
            
               6,0
            
         
               Rogaland (8)
               
            
            
               29 510
            
            
               6,2
            
         
               Hordaland (8)
               
            
            
               73 630
            
            
               5,9
            
         
               Sogn og Fjordane (10)
               
            
            
               107 032
            
            
               5,7
            
         
               Møre og Romsdal (8)
               
            
            
               132 586
            
            
               9,9
            
         
               Sør-Trøndelag (8)
               
            
            
               68 480
            
            
               4,1
            
         
               Nord-Trøndelag (9)
               
            
            
               90 881
            
            
               4,4
            
         
               Nordland (10)
               
            
            
               236 825
            
            
               6,2
            
         
               Troms (10)
               
            
            
               152 741
            
            
               5,9
            
         
               Finnmark (10)
               
            
            
               73 074
            
            
               1,5
            
         
               Σύνολο
            
            
               1 268 515
            
            
               4,5
            
         Συνολικά, 286 δήμοι προτείνονται ως επιλέξιμοι για εθνικές ενισχύσεις περιφερειακού χαρακτήρα, οι οποίοι αντιπροσωπεύουν 1 268 515 κατοίκους την 1η Ιανουαρίου 2005 και αντιστοιχούν σε 27,5 % του νορβηγικού πληθυσμού.
   3.2.   Ανώτατα όρια ενισχύσεων
   Οι νορβηγικές αρχές προτείνουν όλες οι περιοχές που περιλαμβάνονται στο χάρτη να τύχουν των ανώτατων ορίων ενισχύσεων.
   Ο πίνακας 4 κατωτέρω δείχνει τις κοινοποιηθείσες εντάσεις ενισχύσεων.
   Πίνακας 4
   
               Γεωγραφική περιοχή
            
            
               Γενικά ανώτατα όρια ενισχύσεων
               (ΑΙΕ) (11)
               
            
            
               Συμπλήρωμα για μεσαίες επιχειρήσεις (12)
               
               (ΑΙΕ)
            
            
               Συμπλήρωμα για μικρές επιχειρήσεις
               (ΑΙΕ) (13)
               
            
         
               Όλες οι επιλέξιμες περιοχές
            
            
               15 %
            
            
               10 %
            
            
               20 %
            
         II.   ΑΞΙΟΛΟΓΗΣΗ
   1.   Διατυπώσεις της κοινοποίησης
   Το κεφάλαιο 25.B.7 των κατευθυντηρίων γραμμών για τις κρατικές ενισχύσεις (14) προβλέπει ότι «οι περιφέρειες κράτους της ΕΖΕΣ που είναι επιλέξιμες για περιφερειακές επενδυτικές ενισχύσεις δυνάμει των παρεκκλίσεων και των ανώτατων ορίων για αρχικές επενδύσεις εγκεκριμένες για κάθε μία περιφέρεια, αποτελούν από κοινού το χάρτη περιφερειακών ενισχύσεων του οικείου κράτους μέλους της ΕΖΕΣ».
   Η κατάρτιση του χάρτη δεν συνεπάγεται καμία άμεση ενίσχυση κατά την έννοια του άρθρου 61 παράγραφος 1 της συμφωνίας ΕΟΧ. Ωστόσο, η έγκριση του χάρτη ορίζει, μαζί με τις κατευθυντήριες γραμμές για τις ενισχύσεις περιφερειακού χαρακτήρα, το πλαίσιο για τη χορήγηση ενισχύσεων στα πλαίσια των καθεστώτων ενισχύσεων περιφερειακού χαρακτήρα.
   Αποδεχόμενη τα κατάλληλα μέτρα, η νορβηγική κυβέρνηση δέχτηκε να κοινοποιήσει, σύμφωνα με το άρθρο 1 παράγραφος 3 του μέρους Ι του πρωτοκόλλου ΙΙΙ της συμφωνίας περί Εποπτείας και Δικαστηρίου, ένα μοναδικό χάρτη ενισχύσεων περιφερειακού χαρακτήρα (15). Η κοινοποίηση με ημερομηνία 12 Ιουνίου 2006 (αριθμός πρωτοκόλλου 377954) συνιστά πλήρη κοινοποίηση. Οι νορβηγικές αρχές εκπλήρωσαν κατά συνέπεια τις υποχρεώσεις τους στα πλαίσια της αποδοχής των κατάλληλων μέτρων και του άρθρου 1 παράγραφος 3 του μέρους Ι του πρωτοκόλλου της συμφωνίας περί Εποπτείας και Δικαστηρίου. Κατ' ακολουθία, και σύμφωνα με το κεφάλαιο 25.B.7, παράγραφος 86, η Αρχή θα αξιολογήσει την κοινοποίηση σύμφωνα με τη διαδικασία που προβλέπεται στο άρθρο 1 παράγραφος 3 του μέρους Ι του πρωτοκόλλου 3 της συμφωνίας περί Εποπτείας και Δικαστηρίου.
   Η εξέταση της κοινοποίησης, από μέρους της Αρχής, βασίζεται στα κριτήρια που ορίζει το κεφάλαιο 25.B.3-4 των κατευθυντηρίων γραμμών για τις κρατικές ενισχύσεις.
   2.   Εφαρμογή των σχετικών κανόνων περί κρατικών ενισχύσεων
   2.1.   Μεθοδολογία και κάλυψη
   Σύμφωνα με το κεφάλαιο 25.B.3.3.2 των κατευθυντηρίων γραμμών για τις κρατικές ενισχύσεις, οι νορβηγικές αρχές πρότειναν μια μέθοδο βασισμένη σε δύο γεωγραφικές ενότητες έτσι ώστε να καθορισθούν οι περιφέρειες που δικαιούνται εξαίρεσης στα πλαίσια του άρθρου 61 παράγραφος 3 στοιχείο γ) της συμφωνίας για τον ΕΟΧ.
   Οι νορβηγικές αρχές κοινοποίησαν τις κομητείες Finnmark, Troms, Nordland και Sogn og Fjordane βάσει του κεφαλαίου 25.B.3.3.2, παράγραφος 22 των κατευθυντηρίων γραμμών για τις κρατικές ενισχύσεις που προβλέπει:
   «Η Αρχή θεωρεί ότι είναι δυνατόν να επιλέγονται από τα κράτη της ΕΖΕΣ για τη χορήγηση περιφερειακών επενδυτικών ενισχύσεων δυνάμει της παρέκκλισης του άρθρου 61 παράγραφος 3 στοιχείο γ) οι ακόλουθες περιφέρειες:
   
               α)
            
            
               οι περιφέρειες με χαμηλή πληθυσμιακή πυκνότητα: όπως οι περιοχές που αποτελούνται κυρίως από γεωγραφικές περιφέρειες NUTS II με πληθυσμιακή πυκνότητα μικρότερη των 8 κατοίκων ανά τετραγωνικό χιλιόμετρο ή από γεωγραφικές περιφέρειες όσον αφορά τη Νορβηγία (…) με πληθυσμιακή πυκνότητα κατώτερη των 12,5 κατοίκων ανά τετραγωνικό χιλιόμετρο».
            
         Το Finnmark έχει πληθυσμιακή πυκνότητα 1,5 κατοίκων ανά τετραγωνικό χιλιόμετρο (συνολικός πληθυσμός 73 074 κατοίκων). Το Troms έχει πληθυσμιακή πυκνότητα 5,9 κατοίκων ανά τετραγωνικό χιλιόμετρο (συνολικός πληθυσμός 152 741 κατοίκων). Το Nordland έχει πληθυσμιακή πυκνότητα 6,2 κατοίκων ανά τετραγωνικό χιλιόμετρο (συνολικός πληθυσμός 236 825). Το Sogn og Fjordane έχει πληθυσμιακή πυκνότητα 5.7 κατοίκων ανά τετραγωνικό χιλιόμετρο (συνολικός πληθυσμός 107 032).
   Κατά συνέπεια, η Αρχή θεωρεί ότι αυτό το μέρος της πρότασης πληροί τα κριτήρια του κεφαλαίου 25.B.3.3.2.
   Η παράγραφος 22 στοιχείο α) του κεφαλαίου 25.B.3.3.2 των κατευθυντηρίων γραμμών για τις κρατικές ενισχύσεις συνεχίζει:
   «Ωστόσο, επιτρέπεται κάποια ευελιξία στην επιλογή αυτών των περιοχών, υπό τις ακόλουθες προϋποθέσεις:
   
               —
            
            
               η ευελιξία στην περιοχή των ζωνών δεν θα πρέπει να συνεπάγεται αύξηση του καλυπτόμενου πληθυσμού,
            
         
               —
            
            
               τα τμήματα NUTS III για τα οποία γίνεται χρήση της ευελιξίας πρέπει να παρουσιάζουν πληθυσμιακή πυκνότητα χαμηλότερη των 12,5 κατοίκων ανά τετραγωνικό χιλιόμετρο, και
            
         
               —
            
            
               πρέπει να συνορεύουν με περιοχές NUTS III στις οποίες να ισχύει το κριτήριο της χαμηλής πληθυσμιακής πυκνότητας».
            
         Οι κατευθυντήριες γραμμές για κρατικές ενισχύσεις προβλέπουν ρητά τη δυνατότητα χρήσης ορισμένης ευελιξίας στην επιλογή των περιοχών για χορήγηση ενισχύσεων περιφερειακού χαρακτήρα υπό την προϋπόθεση ότι πληρούνται οι εξής όροι:
   
               i)
            
            
               Ευελιξία στην περιοχή των ζωνών δεν θα πρέπει να συνεπάγεται αύξηση του καλυπτόμενου πληθυσμού
               Η Αρχή θεωρεί ότι αυτός ο όρος πληρείται επειδή οι περιοχές που εξαιρούνται από το χάρτη για περιφέρειες χαμηλής πληθυσμιακής πυκνότητας, οι οποίες από την Αρχή θεωρούνται έτσι, έχουν πληθυσμό 445 006 κατοίκων (βλέπε πίνακα 1 ανωτέρω). Οι περιοχές που περιλαμβάνονται στο χάρτη μέσω εφαρμογής των κανόνων ευελιξίας έχουν πληθυσμό 374 739 κατοίκων όπως αναφέρεται στο κείμενο κάτω από τον πίνακα 2 ανωτέρω.
            
         
               ii)
            
            
               Τα τμήματα NUTS III για τα οποία γίνεται χρήση της ευελιξίας πρέπει να παρουσιάζουν πληθυσμιακή πυκνότητα χαμηλότερη των 12,5 κατοίκων ανά τετραγωνικό χιλιόμετρο
               Τα τμήματα επιπέδου NUTS ΙΙΙ με τις αντίστοιχες πληθυσμιακές πυκνότητες που δικαιούνται ευελιξίας είναι τα ακόλουθα (16): Østfold (6,0 κάτοικοι/km2), Buskerud (3,1 κάτοικοι/km2), Vest-Agder (6,0 κάτοικοι/km2), Rogaland (6,2 κάτοικοι/km2), Hordaland (5,9 κάτοικοι/km2), Møre og Romsdal (9,9 κάτοικοι/km2) and Sør-Trøndelag (4,1 κάτοικοι/km2).
               Η Αρχή θεωρεί ότι πληρούται ο όρος σύμφωνα με τον οποίο τμήματα NUTS III που δικαιούνται ευελιξίας πρέπει να έχουν πληθυσμιακή πυκνότητα κάτω των 12,5 κατοίκων ανά τετραγωνικό χιλιόμετρο.
            
         
               iii)
            
            
               Τα τμήματα NUTS III πρέπει να συνορεύουν με περιοχές NUTS III στις οποίες να ισχύει το κριτήριο της χαμηλής πληθυσμιακής πυκνότητας
               Τα τμήματα NUTS III που δικαιούνται ευελιξίας (Østfold, Buskerud, Vest-Agder, Rogaland, Hordaland, Møre og Romsdal, Sør-Trøndelag) είναι όμορα με περιφέρειες NUTS III που πληρούν το κριτήριο της χαμηλής πληθυσμιακής πυκνότητας (Hedmark, Oppland, Telemark, Aust-Agder, Sogn og Fjordane, Nord-Trøndelag, Nordland, Troms και Finnmark) όπως αναφέρεται στο γεωγραφικό χάρτη περιοχών που προτείνονται για ενισχύσεις περιφερειακού χαρακτήρα και ο οποίος επισυνάπτεται στο παράρτημα 1 της παρούσας απόφασης (17).
               Εξ αυτών, η Αρχή θεωρεί ότι αυτός ο όρος πληρούται.
               Τέλος η συνολική κάλυψη πληθυσμού 27,5 % που προτάθηκε ως επιλέξιμη από τις νορβηγικές αρχές δεν υπερβαίνει το ανώτατο εθνικό όριο πληθυσμού 29,08 % (18) που προβλέπεται στο κεφάλαιο 25.B.3.3.1. Το παράρτημα 2 σ’ αυτήν την απόφαση δείχνει όλους τους δήμους που προτάθηκαν ως επιλέξιμοι για ενισχύσεις περιφερειακού χαρακτήρα από τις νορβηγικές αρχές.
            
         2.2.   Ανώτατα όρια των ενισχύσεων
   Οι νορβηγικές αρχές πρότειναν γενικά ανώτατα όρια ενισχύσεων για όλες τις περιοχές που καλύπτονται από το χάρτη ενισχύσεων περιφερειακού χαρακτήρα ύψους 15 % ΑΙΕ για μεγάλες επιχειρήσεις με συμπλήρωμα 10 % για μεσαίες επιχειρήσεις και 20 % για μικρές επιχειρήσεις.
   Αυτού του είδους η προσέγγιση είναι σύμφωνη με τις προϋποθέσεις του κεφαλαίου 25.B.4.1.2 των κατευθυντηρίων γραμμών για τις κρατικές ενισχύσεις (19) που προβλέπει: «οι περιφέρειες με χαμηλή πληθυσμιακή πυκνότητα (που αντιστοιχούν σε επίπεδο NUTS III ή μικρότερο) και οι περιφέρειες NUTS III ή τμήματά τους που έχουν σύνορα με χώρα που δεν είναι κράτος μέλος του ευρωπαϊκού οικονομικού χώρου ή της ΕΖΕΣ, είναι πάντοτε επιλέξιμες για ενίσχυση έντασης 15 % ΑΙΕ».
   Οι κατευθυντήριες γραμμές για τις κρατικές ενισχύσεις (20) προβλέπουν περαιτέρω ότι «στην περίπτωση των ενισχύσεων προς μικρές και μεσαίες επιχειρήσεις, τα ανώτατα όρια του τμήματος 25.B.4.1.2 (βλέπε παράγραφο 37 ανωτέρω), είναι δυνατόν να προσαυξηθούν κατά 20 %, σε ΑΙΕ, για τις μικρές επιχειρήσεις και κατά 10 % για τις μεσαίες».
   Συνεπώς, η Αρχή συμπεραίνει ότι οι ανώτατες εντάσεις ενίσχυσης για περιφερειακές επενδυτικές ενισχύσεις, όπως προτάθηκαν από τις νορβηγικές αρχές, είναι σύμφωνες με τις κατευθυντήριες γραμμές για τις κρατικές ενισχύσεις.
   3.   Πεδίο εφαρμογής της απόφασης και συσσώρευση ενισχύσεων
   Ο χάρτης των επιδοτούμενων περιοχών θα εφαρμοστεί, κατ’ αρχήν, από την 1η Ιανουαρίου 2007 έως την 31η Δεκεμβρίου 2013. Ωστόσο, μπορεί, όπως προβλέπεται στο κεφάλαιο 25.B.7 των κατευθυντηρίων γραμμών για τις κρατικές ενισχύσεις (21), να υπόκειται σε ενδιάμεση επανεξέταση το 2010.
   Η απόφαση δεν περιορίζει τις εξουσίες της Αρχής να επανεξετάσει το χάρτη σύμφωνα με το άρθρο 1 παράγραφος 1 του μέρους Ι του πρωτοκόλλου 3 της συμφωνίας περί Εποπτείας και Δικαστηρίου, εάν αυτό είναι αναγκαίο, πριν από το τέλος της περιόδου που αναφέρεται ανωτέρω.
   Υπενθυμίζεται στις νορβηγικές αρχές ότι κατά την εφαρμογή καθεστώτων ενισχύσεων περιφερειακού χαρακτήρα στη ναυπηγική βιομηχανία, το ανώτατο όριο ενίσχυσης 12,5 % που προβλέπεται για τις περιφέρειες «του άρθρου 61 παράγραφος 3 στοιχείο γ)» δεν μπορεί να ξεπεραστεί σύμφωνα με το άρθρο 24.B.3.3.6 των κατευθυντηρίων γραμμών για τις κρατικές ενισχύσεις (22) σε συνδυασμό με το κεφάλαιο 24.B των κατευθυντηρίων γραμμών για τις κρατικές ενισχύσεις.
   Τα προτεινόμενα ανώτατα όρια ενισχύσεων είναι συσσωρευτικά, δηλαδή αναφέρονται στο ανώτατο όριο για επενδυτικές ενισχύσεις περιφερειακού χαρακτήρα από όλες τις κρατικές πηγές που χορηγούνται σε ένα συγκεκριμένο επενδυτικό σχέδιο.
   Επιπλέον, οι επενδυτικές ενισχύσεις περιφερειακού χαρακτήρα δεν θα μπορούν να είναι συσσωρευτικές με de minimis στήριξη έναντι των ίδιων επιλέξιμων δαπανών ώστε να καταστρατηγήσουν τις ανώτατες εντάσεις ενισχύσεων που προβλέπονται στις κατευθυντήριες γραμμές για τις κρατικές ενισχύσεις.
   Οποιοδήποτε καθεστώς ενισχύσεων περιφερειακού χαρακτήρα που δεν τυγχάνει απαλλαγής κατά κατηγορία και που τίθεται σε ισχύ μετά την 31η Δεκεμβρίου 2006 θα πρέπει να κοινοποιηθεί στην Αρχή σύμφωνα με το άρθρο 1 παράγραφος 3 του μέρους Ι του πρωτοκόλλου 3 της συμφωνίας περί Εποπτείας και Δικαστηρίου.
   Επιπλέον, υπενθυμίζεται στις νορβηγικές αρχές ότι, σύμφωνα με το κεφάλαιο 25.B.8 των κατευθυντήριων γραμμών για τις κρατικές ενισχύσεις, οποιοδήποτε υφιστάμενο καθεστώς ενισχύσεων περιφερειακού χαρακτήρα που περιλαμβάνει επενδυτικές ενισχύσεις προς χορήγηση μετά την 31η Δεκεμβρίου 2006 θα, εάν δεν εμπίπτει σε απαλλαγή κατά κατηγορία, τροποποιηθεί όποτε παραστεί ανάγκη και θα κοινοποιηθεί στην Αρχή σύμφωνα με το άρθρο 1 παράγραφος 3 του μέρους Ι του πρωτοκόλλου της συμφωνίας περί Εποπτείας και Δικαστηρίου.
   4.   Συμπεράσματα
   Ο κοινοποιηθείς χάρτης επιδοτούμενων περιοχών αντικατοπτρίζει τις απαιτήσεις που προβλέπονται από τις κατευθυντήριες γραμμές για τις κρατικές ενισχύσεις και η Αρχή δύναται να εγκρίνει το χάρτη των επιλέξιμων για ενίσχυση περιφερειών σύμφωνα με το άρθρο 61 παράγραφος 3 στοιχείο γ) της συμφωνίας για τον ΕΟΧ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Αρχή αποφάσισε να εγκρίνει την πρόταση για χάρτη επιδοτούμενων περιοχών και ανώτατων εντάσεων ενισχύσεων στη Νορβηγία όπως κοινοποιήθηκε στην Αρχή με επιστολή της 12ης Ιουνίου 2006. Το παράρτημα 1 στην παρούσα απόφαση, το οποίο εμφανίζει τον χάρτη ενισχύσεων περιφερειακού χαρακτήρα της Νορβηγίας για την περίοδο 2007 έως 2013, αποτελεί αναπόσπαστο μέρος του κεφαλαίου 25.B των κατευθυντηρίων γραμμών για τις κρατικές ενισχύσεις. Το παράρτημα 2 στην παρούσα απόφαση αναφέρει όλους τους δήμους που είναι επιλέξιμοι για ενίσχυση περιφερειακού χαρακτήρα.
   Άρθρο 2
   Υπό την επιφύλαξη του άρθρου 1 παράγραφος 1 του μέρους Ι του πρωτοκόλλου 3 της συμφωνίας περί Εποπτείας και Δικαστηρίου, ο χάρτης των περιοχών που είναι επιλέξιμες για επενδυτικές ενισχύσεις περιφερειακού χαρακτήρα εφαρμόζεται από την 1η Ιανουαρίου 2007 έως την 31η Δεκεμβρίου 2013.
   Άρθρο 3
   Η παρούσα απόφαση απευθύνεται στο Βασίλειο της Νορβηγίας.
   Άρθρο 4
   Το κείμενο στην αγγλική γλώσσα είναι το μόνο αυθεντικό.
   
      Βρυξέλλες, 19 Ιουλίου 2006.
      
         
            Για την Εποπτεύουσα Αρχή της ΕΖΕΣ
         
         Bjørn T. GRYDELAND
         
         
            Πρόεδρος
         
         Kristján Andri STEFÁNSSON
         
         
            Μέλος του Σώματος
         
      
   
   
      (1)  Στο εξής καλούμενη η Αρχή.
   
      (2)  Στο εξής καλούμενη η συμφωνία για τον ΕΟΧ.
   
      (3)  Στο εξής καλούμενη συμφωνία περί Εποπτείας και Δικαστηρίου.
   
      (4)  Κατευθυντήριες γραμμές για την εφαρμογή και ερμηνεία των άρθρων 61 και 62 της συμφωνίας ΕΟΧ και του άρθρου 1 του πρωτοκόλλου 1 της συμφωνίας περί Εποπτείας και Δικαστηρίου, που θεσπίστηκαν και εκδόθηκαν από την Εποπτεύουσα Αρχή της ΕΖΕΣ στις 19 Ιανουαρίου 1994, δημοσιεύτηκαν στην ΕΕ L 231 1994, συμπλήρωμα ΕΟΧ 3.9.94 αριθ. 32. Οι κατευθυντήριες γραμμές τροποποιήθηκαν για τελευταία φορά στις 9 Απριλίου 2006. Στο εξής καλούμενες «κατευθυντήριες γραμμές για τις κρατικές ενισχύσεις.» Οι κατευθυντήριες γραμμές για τις κρατικές ενισχύσεις βρίσκονται στον: http://www.eftasurv.int/fieldsofwork/fieldstateaid/guidelines/
   
      (5)  Παράγραφος 92.
   
      (6)  Όπως ορίζονται στις «Στατιστικές περιφέρειες στις χώρες ΕΖΕΣ και στις υποψήφιες χώρες», έκδοση 2001 της Επιτροπής των Ευρωπαϊκών Κοινοτήτων και της Στατιστικής Υπηρεσίας των Ευρωπαϊκών Κοινοτήτων.
   
      (7)  Στοιχεία για τον πληθυσμό την 1η Ιανουαρίου 2005.
   
      (8)  Τμήματα επιπέδου NUTS ΙΙΙ που προτείνονται για επιλέξιμα μέσω εφαρμογής κανόνων ευελιξίας (βλέπε πίνακα 2 ανωτέρω).
   
      (9)  
   
               (°)
            
            
               Κομητείες χαμηλής πληθυσμιακής πυκνότητας οι οποίες δεν κοινοποιούνται σε όλη τους την έκταση. Τα στοιχεία αντιπροσωπεύουν τα κοινοποιηθέντα τμήματα.
            
         
      (10)  
   
               (')
            
            
               Κομητείες χαμηλής πληθυσμιακής πυκνότητας που κοινοποιήθηκαν σε όλη τους την έκταση.
            
         
      (11)  Ακαθάριστο Ισοδύναμο Επιχορήγησης.
   
      (12)  Παράρτημα 1 στον κανονισμό της Επιτροπής (ΕΚ) αριθ. 364/2004, της 25ης Φεβρουαρίου 2004, για την τροποποίηση του κανονισμού (ΕΚ) αριθ. 70/2001, ΕΕ L 63 της 28.2.2004, σ. 22 ενσωματωμένου στη συμφωνία για τον ΕΟΧ μέσω του παραρτήματος XV σημείο 1στ) με απόφαση της μεικτής επιτροπής του ΕΟΧ αριθ. 131/2004 της 24.9.2004 (ΕΕ L 64 της 10.3.2005, σ. 67 και συμπλήρωμα για τον ΕΟΧ αριθ. 12, σ. 42), καθώς και κάθε μεταγενέστερου κανονισμού προς αντκατάστασή του.
   
      (13)  Βλέπε υποσημείωση 7.
   
      (14)  Παράγραφος 81.
   
      (15)  Παράγραφος 85.
   
      (16)  Βλέπε πίνακα 3 ανωτέρω.
   
      (17)  Οι δήμοι Aremark, Rømskog and Marker (που βρίσκονται στην περιφέρεια Østfold του NUTS επιπέδου ΙΙΙ) ακόμη και αν δεν είναι υπό τη στενή έννοια όμοροι με τις υπόλοιπες επιδοτούμενες περιοχές του χάρτη συμπεριλήφθηκαν λόγω του ό,τι η απόσταση μεταξύ αυτών των δήμων και της περιφέρειας Hedmark NUTS επιπέδου III είναι μικρότερη των 10 χιλιομέτρων και η πληθυσμιακή πυκνότητα αυτών των δήμων είναι πολύ χαμηλή (μέσος όρος 6 κατοίκων ανά τετραγωνικό χιλιόμετρο). Ο συνολικός πληθυσμός αυτών των δήμων ανέρχεται σε 5 331.
   
      (18)  Παράγραφος 21.
   
      (19)  Παράγραφος 37.
   
      (20)  Παράγραφος 38.
   
      (21)  Παράγραφος 89.
   
      (22)  Παράγραφος 26 στοιχείο γ).
   
      ΠΑΡΑΡΤΗΜΑ Ι
      Χάρτης ενισχύσεων περιφερειακού χαρακτήρα της Νορβηγίας 2007-2013
      Κάλυψη πληθυσμού 27,5 %
      
         
   
   
      ΠΑΡΑΡΤΗΜΑ ΙΙ
      Πίνακας των δήμων που προτάθηκαν ως επιλέξιμοι για εθνικές ενισχύσεις περιφερειακού χαρακτήρα από τις νορβηγικές αρχές
      Ο κατωτέρω πίνακας εμφανίζει όλους τους δήμους που προτάθηκαν ως επιλέξιμοι για εθνικές ενισχύσεις περιφερειακού χαρακτήρα από τις νορβηγικές αρχές:
      
                  Κομητεία
               
               
                  Δήμοι
               
            
                  Finnmark
               
               
                  Sør-Varanger, Båtsfjord, Unjárga-Nesseby, Deatnu-Tana, Berlevåg, Gamvik, Lebesby, Kárásjohka-Karasjok, Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu-Kautokeino, Hammerfest, Vadsø, Vardø
               
            
                  Troms
               
               
                  Kvænangen, Nordreisa, Skjervøy, Gáivuotna-Kåfjord, Storfjord, Lyngen, Karlsøy, Balsfjord, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Bjarkøy, Skånland, Kvæfjord, Tromsø, Harstad
               
            
                  Nordland
               
               
                  Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vesfn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø
               
            
                  Nord-Trøndelag
               
               
                  Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Mosvik, Verdal, Leksvik, Frosta, Meråker, Namsos, Steinkjer
               
            
                  Sør-Trøndelag
               
               
                  Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne
               
            
                  Møre og Romsdal
               
               
                  Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Aukra, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Herøy, Sande, Vanylven, Kristiansund, Frei
               
            
                  Sogn og Fjordane
               
               
                  Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn
               
            
                  Hordaland
               
               
                  Masfjorden, Fedje, Modalen, Vaksdal, Austevoll, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne
               
            
                  Rogaland
               
               
                  Vindafjord, Utsira, Kvitsøy, Finnøy, Sauda, Suldal, Hjemeland, Lund, Sokndal
               
            
                  Vest-Agder
               
               
                  Sirdal, Kvinesdal, Hægebostad, Audnedal, Åseral, Marnadal, Flekkefjord, Farsund
               
            
                  Aust-Agder
               
               
                  Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle
               
            
                  Telemark
               
               
                  Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje
               
            
                  Buskerud
               
               
                  Nore og Uvdal, Rollag, Flesberg, Krødsherad, Sigdal, Hol, Ål, Hemsedal, Gol, Nes, Flå
               
            
                  Oppland
               
               
                  Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Gausdal, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang
               
            
                  Hedmark
               
               
                  Kongsvinger, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os
               
            
                  Østfold
               
               
                  Rømskog, Marker, Aremark